Qatar Yulduzlar Ligasi

Qatar Yulduzlar Ligasi (; QSL sifatida qisqartirilgan), homiylik sabablarga koʻra Expo Stars League nomi bilan ham tanilgan, Qatar futbol ligasi tizimidagi eng yuqori darajadagi futbol ligasi. 12 ta jamoa ishtirok etadi, u Qatar Ikkinchi Divizioni (QSD) bilan yuqori ligaga koʻtarilish va quyi ligaga tushish tizimida ishlaydi. QSL mavsumlari odatda sentyabrdan aprelgacha davom etadi. Liganing birinchi mavsumi 1963-yilda oʻtkazilgan boʻlsada birinchi rasmiy mavsum 1972-yildan hisob qilingan. Hozirda ligada 12 ta klub mavjud boʻlib, mavsum soʻnggida eng kam ochko toʻplagan bir jamoa quyi ligaga tushadi, Shuningdek, QSD ligasidan bir jamoa yuqori ligaga chiqadi.

Qatar ligasi tizimi klublar ishtirok etishi mumkin boʻlgan 5 ta ichki kubokni taqdim etadi: birinchi va ikkinchi diviziondagi barcha jamoalar uchun ochiq boʻlgan Qatar amiri kubogi, Qatar valiahd shahzodasi kubogi mavsum yakunida Qatar yulduzlar ligasidagi birinchi toʻrtlik oʻynaydigan turnir, Shayx Jassem kubogi yuqori divizionning mavsum oldi kubogi hsioblansa, Qatar yulduzlari kubogi Qatar ligasinining davralari oʻrtasida oʻtkaziladigan turnir va Qatar liga kubogi. Bu musoboqada QSL va butun QSDning 8 ta jamoasi ishtirok etadi. Qatar Yulduzlar Ligasi tashkil etilganidan beri rasman chempionlik 7 ta klub tomonidan qoʻlga kiritildi. Eng koʻp chempionlikni qoʻlga kiritgan klub „Al Sadd SC“ boʻlib, 16 ta chempionlik unvoniga ega.

Liga tuzilishi 
Qatar futbol tuzilmasida 2 ta divizion mavjud boʻlib, ligada har yili bitta klub quyi ligadan yuqori ligaga koʻtarilgan va liga jamoalar tarkibi kengaytirilgan mavsumlardan tashqari bir jamoa quyi ligaga tushib ketgan. Ilgari Q-League deb nomlanuvchi Qatar Yulduzlar ligasida hozirda 12 ta jamoa, 2-divizionda esa 8 ta jamoa ishtirok etadi. 1994/1995-yilgi mavsumda tashkil etilgan Qatar valiahd shahzodasi kubogida muntazam liga tizimi yakunlari boʻyicha eng yaxshi toʻrtta klub ishtirok etadi.

Qatar Yulduzlar Ligasi yangi asr boshidan beri asta-sekin kengayib bordi, 9 ta klubdan 10 ta klubga, soʻngra Qatar Ligasi 2009-2010 mavsumi uchun 12 ta klubdan iborat soʻnggi oʻzgarishlar amalga oshirildi. 2013-2014-yilgi mavsumda oliy divizion klublari soni 14 taga, ikkinchi divizionda esa oliy divizion klublarining oʻrinbosarlari oʻrin olgan klublar soni bilan 18 taga koʻtarilishi eʼlon qilindi.

2009-yil 15-aprelda Qatar Yulduzlar ligasining 2008-2009-yilgi mavsumida kengayish sabablari tufayli hech bir klub yuqori ligadan quyi ligaga tushib ketmasligi eʼlon qilingan edi, biroq bu eʼlon faqat bitta turnir yakunida oʻyin qolganda eʼlon qilindi. Oʻsha yili oliy liga 12 ta klubga kengaytirildi. 2013-yil may oyida QFA ligani yana ikki jamoaga kengaytirdi va birinchi diviziondagi klublarning umumiy sonini 14 taga yetkazdi. 2017-yilda jamoalar soni yana 12 taga qaytarish haqida qaror qolindi.

Hozir kunda Qatarda 4 ta rasmiy havaskor futbol ligasi mavjud. Uchta havaskor ligalar Yetkazib berish va meros boʻyicha Oliy qoʻmitasi tomonidan tashkil etilgan Qatar Jamoatchilik Futbol Ligasi (QCFL) yurisdiktsiyasi ostida va toʻrtinchisi, Qatar Havaskorlar Ligasi (QAL) deb nomlanuvchi 2013-yil noyabr oyida tashkil etilgan. Barcha havaskorlar ligasi QFA tomonidan tan olingan. Qatar Havaskorlar Ligasi 14 ta jamoadan iborat boʻlib, ularning barchasi mamlakat hukumati, siyosiy va ijtimoiy sohalari orqali tashkil etilgan.

Tarix

Erta tarix 
Qatar Yulduzlar Ligasining birinchi norasmiy mavsumi QFA tashkil etilganidan 3 yil oʻtib, 1963-1964-yilgi mavsumda oʻtkazilgan edi. Xuddi shunday, bu vaqt ichida ikkinchi divizion ham tashkil etildi. Koʻp yillar davomida koʻtarilish yoki pastga tushirish tizimi yoʻq edi. Taʼlim vazirligi vakili boʻlgan „Al-Maref“ klubi 1966-1967-yillarda QFA qarori bilan tugatilgan va uning oʻyinchilari boshqa klublarga taqsimlangan.

Birinchi rasmiy mavsum 
1972-1973-yillarda birinchi rasmiy mavsum oʻtkazildi. Endi Qatar SC nomi bilan tanilgan Al Esteqlal birinchi chempionlikni qoʻlga kiritdi.

Birinchi marta chempionlik uchun pley-off oʻyini 1980-yilda "Al Sadd" va "Al Arabi" oʻrtasida boʻlgan. Uchrashuvda „Al Sadd“ 1:0 hisobida gʻalaba qozondi.

Ikkinchi divizion bir muncha vaqt oʻtgan boʻlsa-da, quyi ligaga tushirish yoki koʻtarilish tizimi yoʻq edi. Biroq, 1981-yilda bunday tizim birinchi marta oʻrnatildi. Oʻsha yili ikkinchi divizionda beshta klub ishtirok etdi.

1984-1985-yillarda Qatar milliy futbol jamoasi aʼzolari 1986-yilgi futbol boʻyicha Jahon chempionati saralash bosqichiga tayyorgarlik koʻrayotgani sababli, oʻyinchilar etishmasligi tufayli hech qanday quyi ligaga tushib ketish yoki koʻtarilish sodir boʻlmadi.

1994-yilda bir mavsum davomida QFA yangi tizimni ishga tushirdi, unda durang bilan yakunlangan oʻyinlar gʻolibni aniqlash uchun penaltilar seriyasi bilan yakunlanadi. Bu muxlislar tashrifini yaxshilash maqsadida amalga oshirildi.

1990-yilgi mavsumda ikkinchi divizionning uchta klubi tarqatib yuborildi: Al Nasr, Al Tadamon va Al Nahda. Ularning koʻplab oʻyinchilari birinchi divizion klublariga taqsimlandi va Fahad Al Kuvari, Ahmad Al Kuvari va Hamad Al Xalifa kabi Qatar futboli tarixidagi taniqli oʻyinchilarga aylandi. Bu klublar tugatilgandan soʻng, besh yil davomida hech qanday quyi ligaga tushish yoki koʻtarilish boʻlmadi. 1995/1996-yilgi mavsumda ikkinchi divizion beshta klub bilan qaytarilgan boʻlsa, birinchi divizionda oʻnta klub ishtirok etgan.

QFAdan 2003-yilgi pul oqimi 
QFA ligani rivojlantirishda qoʻllagan muvaffaqiyatli usul 2003-yilning yozida mashhurlikni oshirish maqsadida har bir Q-League klubiga 10 000 000 AQSh dollari miqdorida yirik xorijiy oʻyinchilarni sotib olish uchun ajratish edi. Urinish Ronald va Frank de Bur, Romario, Pep Guardiola, Fernando Hierro, Marcel Desailly, Stefan Effenberg, Klaudio Kaniji va Gabriel Batistuta kabi futbolchilarni olib keldi, ular tez orada paydo boʻldi va ligada porladi.

Qolaversa, 2004-yildan nafaqat Qatarda, balki xalqaro miqyosda futbol standartini oshirish maqsadida Qatardagi yoshlarni oʻquv-mashgʻulot bazasi bilan taʼminlovchi „Aspire“ akademiyasi tashkil etildi. Abdelkarim Hassan, Saad Al Sheeb va Ibrohim Majid kabi koʻplab taniqli futbolchilar ushbu akademiyani bitirgan.

2009-yil: Qatar yulduzlar ligasi nomini oʻzgartirish 
2009-yilda oliy diviziondan birorta klub tushib ketmadi. Yaqinda „Lexviya“ va „El-Jaish“ jamoalari tashkil topgani sababli, bu ikkinchi divizion ikkita klubni yoʻqotishini, yana ikkita klubning birinchi divizionga kirishini, birinchi diviziondagi klublarning umumiy sonini 12 taga, ikkinchi divizionni esa 6 taga yetkazishini anglatardi. Kengaytirish kampaniyasi doirasida „Q-liga“ oʻz nomini hozirda „Qatar Yulduzlar Ligasi“ nomi bilan oʻzgartirdi va yangi ichki kubok, „Qatar yulduzlari kubogi“ni ochdi.

Klublar

Chempionlar

2022-23 yilgi mavsum

Mintaqalar boʻyicha qoʻlga kiritilgan jami unvonlar

OAV yoritilishi

Qatar 
2012-yilda Alkass Sports Yulduzlar ligasini ingliz tilida translyatsiya qilish huquqiga ega boʻlish uchun shartnoma imzoladi. BeIN Sports shuningdek, Yulduzlar ligasini translyatsiya qilish huquqini ham sotib oldi.

Mavsumdan keyingi mukofotlar 
2006-yilda mukofotlash tizimi ishlab chiqilgan boʻlib, unda futbol mavsumining eng yaxshi futbolchisi va murabbiyi jurnalistlar hayʻati tomonidan tanlab olinadi. Har bir mukofot egasi 100 000 dollar oladi. Yosh futbolchilar va klub xodimlari uchun ham mukofotlar mavjud.

Eng yaxshi toʻpurarlar 
Manba:

Oʻyinchi tomonidan

Barcha davrlarning eng yaxshi toʻpurarlari

Yana qarang 

 Qatarda futbol
 2012-yil yozida Qatar futboli transferlari roʻyxati
 Qatar milliy futbol jamoasi

Manbalar

Havolalar 

 QSL rasmiy veb-sayti
 QFA rasmiy sayti
 Qatar Yulduzlar Ligasi — worldfootball.net (koʻp tilli)
 Qatar Yulduzlar Ligasi — goal.com
 Qatar Yulduzlar Ligasi — hailoosport.com 
 Qatar Yulduzlar Ligasi — hailoosport.com
 Qatar futboli Twitterda

Osiyodagi eng yuqori darajadagi futbol ligalari
Qatar Yulduzlar Ligasi